Stort steinras isolerer øy i Finnmark
Fylkesvei 889 går mellom Smørfjord og Havøysund på Havøya der kommunesenteret i Måsøy kommune ligger. Kommunen har noe over 1200 innbyggere fordelt på fem øyer. – Vi er vel tusen mennesker som bor er på øya. Vi sitter nå i krisestab i kommunen, sier ordfører Gudleif Kristiansen (SP) i Måsøy kommune til VG.Politiet i Vest-Finnmark beskriver raset som meget stort. I samarbeid med nødetatene har de evakuert syv hus, ettersom det ikke har vært mulig å få vurdert sikkerheten rundt raset. Ordføreren forklarer at raset har gått på Havøy, ikke langt fra broa over til fastlandet. – Det er svært bratt på stedet, og det har gått ras der før. Fjellet er omlag 40 meter høyt der. Vi har ikke oversikt over hvor stort det er, men det er høyt. Vi har nå evakuert en rekke hus som kan være truet, og arbeider med å få oversikt over hvor de evakuerte skal tas vare på. Han sier at det er mulig å gå over broa, og ta seg videre til fots uten å passere raset. Det er ikke mulig å kjøre bil til og fra Havøya. – Vi har nå etablert kontakt med redningsskøyta, som ligger fast her i Havøysund, og som også fungerer som ambulansebåt, sier han.– Det er et stort ras, det er så stort at vi evakuerer et par bolighus nedenfor veien. Jeg måtte beslutte det i full fart, sier Kristiansen.Brannvesenet står for evakueringen. Beboerne blir blant annet innlosjert på Havøysund hotell inntil videre. Lokale krefter arbeidet lørdag kveld med å sperre av raset. – På øya er det full isolering. Vi sperrer av veien, men det er ellers ingenting vi kan gjøre nå på kvelden. De som har vært og sett, sier vi må vente til dagslys, for det ser så truende ut det som er igjen, sier han.
Havøya i Finnmark er sperret av etter at det lørdag kveld gikk et stort steinras over fylkesveien som forbinder øya med fastlandet.